Predkladacia správa

	Návrh zákona, ktorým sa mení zákon č. 380/1997 Z. z. o peňažných náležitostiach vojakov v znení neskorších predpisov, sa predkladá na základe uznesenia vlády Slovenskej republiky k zmenám legislatívnych noriem podmieňujúcich návrh štátneho rozpočtu na rok 2003. 

Vláda Slovenskej republiky schválila 17. júla 2002 svojím uznesením č. 790 návrh východísk štátneho rozpočtu na rok 2003. V súvislosti s tým prijala zámer, aby príslušní ministri prezentovali návrhy noviel zákonov, ktoré zabezpečia dodržanie výšky schodku štátneho rozpočtu na schválenej úrovni, už pri prerokovaní štátneho rozpočtu vládou Slovenskej republiky.

Cieľom predkladaného návrhu zákona je navrhnúť novelizáciu ustanovenia o zvyšovaní funkčných platov profesionálnych vojakov tak, aby zákon o štátnom rozpočte na príslušný rok určil účinnosť a percento ich zvýšenia. Predkladaný návrh zákona bude mať pozitívny dopad na štátny rozpočet.

Návrh zákona neprešiel medzirezortným pripomienkovým konaním.